CELEX: E2010P0003
Language: hu
Date: 2010-05-19 00:00:00
Title: Az EFTA Felügyeleti Hatóság által 2010. május 19-én Izland ellen indított kereset (E-3/10. sz. ügy)

15.7.2010   
            
            
               HU
            
            
               Az Európai Unió Hivatalos Lapja
            
            
               C 191/10
            
         Az EFTA Felügyeleti Hatóság által 2010. május 19-én Izland ellen indított kereset
   (E-3/10. sz. ügy)
   2010/C 191/08
   Az EFTA Felügyeleti Hatóság 2010. május 19-én keresetet nyújtott be az EFTA-Bíróságon Izland ellen. Az EFTA Felügyeleti Hatóságot (rue Belliard 35, 1040 Bruxelles/Brussel, BELGIQUE/BELGIË) meghatalmazotti minőségben Xavier Lewis és Bjørnar Alterskjær képviseli.
   Az EFTA Felügyeleti Hatóság az EFTA-Bíróságtól annak megállapítását kéri, hogy
   
               1.
            
            
               mivel az előírt időn belül nem fogadta el a többek között az Európai Gazdasági Térségről szóló megállapodás IX. mellékletének 31e. pontjában hivatkozott – az EGT-megállapodáshoz csatolt 1. jegyzőkönyvvel átvett – jogi aktus (A pénzügyi konglomerátumhoz tartozó hitelintézetek, biztosítóintézetek és befektetési vállalkozások kiegészítő felügyeletéről, valamint a 73/239/EGK, a 79/267/EGK, a 92/49/EGK, a 92/96/EGK, a 93/6/EGK és a 93/22/EGK tanácsi irányelvek, illetve a 98/78/EK és 2000/12/EK európai parlamenti és tanácsi irányelvek módosításáról szóló, 2002. december 16-i 2002/87/EK európai parlamenti és tanácsi irányelv) végrehajtásához szükséges intézkedéseket, az Izlandi Köztársaság nem teljesítette az említett jogi aktus 32. cikkében és az EGT-megállapodás 7. cikkében rögzített kötelezettségeit,
               valamint
            
         
               2.
            
            
               az Izlandi Köztársaság viseli az eljárás költségeit.
            
         
      Jogi háttér és tényállás, valamint hivatkozott jogalapok:
   
   
               —
            
            
               Ez az ügy a pénzügyi konglomerátumhoz tartozó hitelintézetek, biztosítóintézetek és befektetési vállalkozások kiegészítő felügyeletéről szóló irányelv végrehajtásának elmulasztásával kapcsolatos.
            
         
               —
            
            
               Az EFTA Felügyeleti Hatóság arra hivatkozik, hogy nem kapott Izlandtól semmiféle tájékoztatást arról, hogy az irányelvet teljes mértékben átültették az izlandi jogba, továbbá nincsenek a birtokában információk annak megállapítására sem, hogy Izland megtette az irányelvnek való teljes megfelelés biztosításához szükséges intézkedéseket.
            
         
               —
            
            
               Az EFTA Felügyeleti Hatóság arra hivatkozik, hogy az izlandi kormány nem vitatta, hogy nem léptette hatályba az irányelvnek való teljes megfeleléshez szükséges törvényi, rendeleti és közigazgatási rendelkezéseket.